પાટણ શહેરમાં પીવાના પાણીના મામલે ભારે હોબાળો મચી જવા પામ્યો છે અને છેલ્લા ઘણા દિવસથી શહેરીજનો પાણી માટે રઝળપાટ કરતા મુશ્કેલીમાં પણ અનેકગણો વધારો થવા પામ્યો છે ત્યારે પાટણ નગરપાલિકાની સામાન્ય સભામાં પણ સત્તાધારી પક્ષના સભ્યો સહિત વિરોધ પક્ષના સભ્યોએ પણ પાણીના મામલે ભારે વિરોધ પ્રદર્શીત કરાયો હતો તો ફીલ્ટર પ્લાન્ટ પર ફાટેલી પાઈપ લાઈન બદલવાની કામગીરીને ઘણા દિવસો વીત્યા હોવા છતાં કામગીરી ગોકળગતિએ ચાલતા પાણી માટે શહેરીજનોને હજુ પણ કેટલાક દિવસો રઝળપાટ કરવી પડે તેવી સ્થિતિ ઉભી થવા પામી છે.